recursal/SuperWikiNEXT-32B huggingface dataset:
लंदन के पुरानी बेली स्थित एक कोर्ट का दृष्य
**न्यायालय** (अदालत या कोर्ट) का तात्पर्य सामान्यतः उस स्थान से है जहाँ पर न्याय प्रशासन कार्य होता है, परंतु बहुधा इसका प्रयोग न्यायाधीश के अर्थ में भी होता है। बोलचाल की भाषा में अदालत को कचहरी भी कहते हैं।

भारत में न्यायालय का इतिहास
---------------------------

भारतीय न्यायालयों की वर्तमान प्रणाली किसी विशेष प्राचीन परंपरा से संबद्ध नहीं है। मुगल काल में दो प्रमुख न्यायालयों का उल्लेख मिलता हैः सदर दीवानी अदालत तथा सदर निजाम-ए-अदालत, जहाँ क्रमशः व्यवहारवाद तथा आपराधिक मामलों की सुनवाई होती थी। सन् 1857 ई. के असफल स्वातंत्र्ययुद्ध के पश्चात् अंग्रेजी न्याय-प्रशासन-प्रणाली के आधार पर विभिन्न न्यायालयों की सृष्टि हुई। इंग्लैंड में स्थित प्रिवी काउंसिल भारत की सर्वोच्च न्यायालय थी। सन् 1947 ई. में देश स्वतंत्र हुआ और तत्पश्चात् भारतीय संविधान के अंतर्गत संपूर्ण-प्रभुत्व संपन्न गणराज्य की स्थापना हुई। उच्चतम न्यायालय (सुप्रीम कोर्ट) भारत का सर्वोच्च न्यायालय बना।

न्यायालयों के भेद
-----------------

न्यायालयों को उनके भेदानुसार विभिन्न वर्गों में बाँटा जा सकता है, जैसे उच्च तथा निम्न न्यायालय, अभिलेख न्यायालय तथा वे जो अभिलेख न्यायालय नहीं है, व्यावहारिक, राजस्व तथा दंड न्यायालय, प्रथम न्यायालय तथा अपील न्यायालय और सैनिक तथा अन्यान्य न्यायालय।

उच्चतम न्यायालय देश का सर्वोच्च अभिलेख न्यायालय है। 
प्रत्येक राज्य में एक अभिलेख न्यायालय है। राज्य के समस्त न्यायालय उसके अधीन हैं। राजस्व परिषद् (बोर्ड ऑव रेवेन्यू) राजस्व संबंधी मामलों को प्रादेशिक सर्वोच्च अभिलेख न्यायालय है। कतिपय मामलों को छोड़कर उपर्युक्त न्यायालयों को अपील संबंधी क्षेत्राधिकार है। जिले में प्रधान न्यायालय जिला न्यायाधीश का है। 

अन्य न्यायालय कार्यक्षेत्रानुसार इस प्रकार हैः 

(1) **व्यावहारिक न्यायालय**, जैसे सिविल जज तथा मुंसिफ के न्यायालय और लघुवाद न्यायालय (कोर्ट ऑव स्माल काजे़ज़), 

(2) **दंड न्यायालय**, जैसे जिला दंडाधिकारी (डिस्ट्रिक्ट मैजिस्ट्रेट), अन्य दंडाधिकारियों के न्यायालय तथा सत्र न्यायालय (कोर्ट ऑव सेशंस), 

(3) **राजस्व न्यायालय**, जैसे जिलाधीश (कलक्टर) तथा आयुक्त (कमिश्नर) के न्यायालय।

इन्हें भी देखें
---------------

* न्यायधीश

संदर्भ
------

बाहरी कड़ियाँ
-------------

* ई-न्यायालय व्यवस्था की दिशा में बढ़ते कदम

1. ↑  "उपराष्ट्रपति ने उच्‍चतम न्‍यायालय की अधिक पीठों की स्थापना का आह्वान किया;". *pib.gov.in*. अभिगमन तिथि 2020-05-28.
2. ↑
सिपाही **जेम्स जोसेफ डेली** (24 दिसंबर 1899 - 2 नवंबर 1920), भारत में 1920 में ब्रिटिश सेना के कनॉट रेंजर्स द्वारा, आयरलैंड में ब्रिटिश सेना की ज्यादतियों के विरोध में किए गए विद्रोह में शामिल एक सक्रिय सदस्य थे। विद्रोह के बाद उन्हें ब्रिटिश शाही बलों द्वारा गोली मारकर, मार डाला गया था।

जीवन और कैरियर
--------------

जेम्स डेली का जन्म 24 दिसंबर 1899 को काउंटी गॉलवे के बल्लीमो में एक नानबाई के घर हुआ था। उनका परिवार बाद में काउंटी वेस्टमीथ के टायरेल्सपास में रहने लगा।
अप्रैल 1919 में डेली कनॉट रेंजर्स में शामिल हो गये और उन्हें भारत में तैनात किया गया। 

विद्रोह की शुरुवात 27-28 जून 1920 को वेलिंगटन बैरकों, जलंधर (अब जालंधर), पंजाब से शुरु हुई, जिसमें डेली के भाई विलियम डेली शामिल थे। इसके बाद यह 200 मील दूर अन्य कनॉट रेंजर्स की कंपनियों तक फैल गया, जतोग (जहां यह विफल रहा) और सोलन जहां किलरुश, काउंटी क्लेयर के प्रथम विश्वयुद्ध के एक दिग्गज जोसेफ हावेस और जेम्स डेली के नेतृत्व में लगभग 150 आयरिश सैनिकों ने आयरलैंड में ब्रिटिश सेना की ज्यादतियों के विरोध में हथियार छोड़कर ड्यूटी पर लौटने से इनकार कर दिया।

उन्होंने अपनी झोपड़ी को "लिबर्टी हॉल" का नाम दिया, झोपड़ी के ऊपर आयरिश तिरंगा फहराया और फिर शस्त्रागार पर हमला किया, लेकिन उनका प्रयास विफल रहा और उन्हें गिरफ्तार कर लिया गया। विद्रोह समाप्त हो गया और कैदियों को लखनऊ जेल ले जाया गया, जहाँ से वे अपने मूल देश लौट गए। 19 विद्रोहियों को मौत की सज़ा सुनाई गई, 59 को आजीवन कारावास की सज़ा सुनाई गई और 10 को बरी कर दिया गया। बाद में दोषियों की अपील पर इन सभी सज़ाओं को बदल दिया गया (डेली की सज़ा को छोड़कर) लेकिन दोषी ठहराए गए लोगों से उनकी पेंशन छीन ली गई और 1923 में रिहा होने तक वो सैन्य जेल में रहे। आयरिश सरकार द्वारा, कनॉट रेंजर्स (पेंशन) बी-5086 अधिनियम 1936 पारित होने तक इनमें से कुछ घोर वित्तीय संकट में थे।

दो आयरिश विद्रोही, सिपाही पैट्रिक स्मिथ और पीटर सियर्स, विद्रोह के दौरान मारे गए थे। विद्रोही सिपाही जॉन मिरांडा, जो कि एक अंग्रेज था और लिवरपूल का मूल निवासी था, की मृत्यु दगशाई सैन्य जेल में आंत्र ज्वर से हो गई।

हावेस और विलियम कोमन जैसे अन्य प्रमुख विद्रोहियों के विपरीत जिनकी विद्रोह में भूमिका कम से कम शुरुवात में, डेली से कहीं बड़ी थी, उनकी सज़ा भी बदल दी गयी पर डेली को कोर्ट मार्शल के पश्चात गोली मारकर मारने की सज़ा दी गयी, जिसे 2 नवंबर 1920 को अंजाम दिया गया। डेली ब्रिटिश सशस्त्र बलों के वह अंतिम सदस्य थे जिन्हें विद्रोह के लिए गोली मारकर मारा गया था।

1970 में, विद्रोह की 50वीं वर्षगांठ पर उनके पार्थिव शरीर को वापस आयरलैंड भेज दिया गया था। डेली के स्मरणोत्सव में जोसफ हावेस मौजूद थे।

सन्दर्भ
-------

1. ↑  "General Registrar's Office" (PDF). *IrishGenealogy.ie*. अभिगमन तिथि 30 June 2020.
2. 1 2  Ronan McGreevy (2014-01-17). "Connaught Rangers mutiny: a far-away conflict brought home in new archive". Irishtimes.com. अभिगमन तिथि 2018-08-10.
3. ↑  "History Ireland". History Ireland. अभिगमन तिथि 2019-02-08.
4. 1 2  Fergal Keane (1999-01-09). "We must pardon Private Daly, the last man shot for mutiny". *The Independent*. अभिगमन तिथि 2019-02-08.
5. ↑  "Connaught Rangers". National Army Museum. अभिगमन तिथि 16 July 2016.
6. ↑  Bartlett, Thomas (Spring 1998). "The Connaught Rangers Mutiny India, July 1920". *History Ireland*. **6** (1). अभिगमन तिथि 9 August 2018.
दूरदर्शन केन्द्र, इंदौर का प्रसारण टावर नवलखा मे
**नवलखा**, मध्य प्रदेश के इंदौर शहर के भीतर एक आवासीय इलाका है। कहा जाता है की इस क्षेत्र का नाम ऐसा इसलिये हैं क्योंकि एक समय में यहाँ नौ लाख पेड हुआ करते थे।

इलाका
-----

यहाँ कई होटल और रेस्त्रा है।  विभिन्न आवास टावरों जैसे की विराट टावरों का निर्माण हो रहा है।  बहुत कुछ निर्माण कार्य के लिए कई मल्टी-स्टोरी 

 निर्माणाधीन है।

बज़ार
-----

यहा एक छोटा सब्जी बज़ार, साड़ी की दुकान, किराना व दैनिक जरूरतों की दुकानें व ब्रांडेड कपड़े और लक्जरी आइटम की दुकाने है। हर गुरुवार, एक साप्ताहिक सब्जियो, फल और मछली का बज़ार का आयोजन किया जाता है। यह स्थानीय स्तर पर गुरुवारिया हाट के रूप में जाना जाता है।

परिवहन
------

### सड़क

नवलखा ए. बी. रोड (NH-3) पर स्थित है।

ऑटोरिक्शा, मेट्रो, टैक्सी, सिटी बस, टाटा मैजिक और विभिन्न निजी टैक्सियों के रूप में इस तरह के उबेर, मेरु कैब्स, टेक्सीफॉरस्योर और ओला व्यापक रूप से उपलब्ध हैं। 
कई सिटी बस मार्गों  क्षेत्र को सेवा देते हैं। 

जो बस मार्गों नवलखा के माध्यम से गुजर रहे है वे है :-

| S. no. | मार्ग नं. | शुरू  | अंत में जगह |
| --- | --- | --- | --- |
| १ | ११ (XI) | तेजाजी नगर | गोमटगिरी |
| २ | १७ (XVII) | पालदा नाका | MR१० |
| ३ | २५ (XXV) | रेलवे स्टेशन | इन्डोरामा (पीथमपुर) |
| ४ | २६ (XXVI) | इंदौर | आयशर वर्ग (पीथमपुर) |

### अंतर-राज्य बस टर्मिनस

नवलखा में एक अंतर-राज्य बस टर्मिनस भी स्थित है जहाँ से जयपुर, अहमदाबाद, नागपुर, पुणे, शिरडी, झांसी, ग्वालियर, भोपाल, जबलपुर, सागर, खुरई आदि के लिए बस सेवा उपलब्ध रहती है। 
इंदौर के साथ मार्गों को जोड़ने ज्यादातर के लिए स्थानों में दक्षिणी, दक्षिण-पूर्वी और दक्षिण-पश्चिमी मध्य प्रदेश और यहां तक कि अन्य राज्यों में एक ही दिशा पर रोडवेज नीचे दिए गए हैं ;

* ए. बी. रोड (NH-3) मुंबई, पुणे.
* राज्य राजमार्ग्-२७ खंडवा, बुरहानपुर, नागपुर
* राष्ट्रीय राजमार्ग-५९ होशंगाबाद, कम्पेल और हरदा

सन्दर्भ
-------

1. ↑  "संग्रहीत प्रति". मूल से 9 मई 2016 को पुरालेखित. अभिगमन तिथि 15 जून 2020.
2. ↑
3. ↑  "Routes of City Bus". Indore City Bus. मूल से 12 सितंबर 2018 को पुरालेखित. अभिगमन तिथि 10 April 2016.
**दोलोत्सव** (अपभ्रंश : डोलोत्सव) मुख्यत: वैष्णव संप्रदाय के मंदिरों में मनाया जानेवाला प्रमुख उत्सव है जिसमें श्रीकृष्ण की मूर्ति हिंडोले में रखकर उपवनादि में उत्सवार्थ ले जाते हैं। यों तो समस्त भारत में इस उत्सव का प्रचलन है किंतु वृंदावन तथा बंगाल में यह विशेष समारोह से मनाया जात है। बंगाल में इसे 'दोलयात्रा' कहते हैं।

आजकल यह उत्सव प्रतिपदा से युक्त फाल्गुन शुक्ला पूर्णिमा तथा चैत्र शुक्ला द्वादशी को मनाया जाता है। जैसा नाम से ही स्पष्ट है, इसमें दोल या हिंडोल (झूला) की प्रमुखता है। श्री गोपालभट्ट गोस्वामी विरचित 'श्री हरिभक्ति विलास' नामक निबंधग्रंथ के अनुसार चैत्र शुक्ला द्वादशी को वैष्णवों को आमंत्रित कर गीत-वाद्य-संकीर्तन-सहित विविध उपचारों से भगवान श्री कृष्ण या विष्णु का पूजन करके प्रणामपूर्वक उन्हें दोलारूढ़ कराके झुलाने का विधान है। इस प्रकार दिन व्यतीत होने पर वैष्णवों सहित रात्रि जागरण करे। चैत्र शुक्ला तृतीया तथा उत्तराफाल्गुनी से युक्त फाल्गुनी पूर्णिमा को भी यह उत्सव करना चाहिए।

पद्मपुराण के पाताल खंड में भी दोलोत्सव या दोलयात्रा का विशद वर्णन है:

*दोलोत्सव करने के निमित्त चार द्वारोंवाला, वेदिका से युक्त मंडप का निर्माण करे। सुंदर सुगंधित पुष्पों तथा पल्लवों आदि से मंडप को सजाकर उसे चामर, छत्र, ध्वजा आदि से अलंकृत करे। इस मंडप में विविधोपचार पूजन करके स्वर्ण-रत्न-मंडित अथवा पुष्प पत्र आदि से निर्मित डोल में भगवान को झुलाएं।*
उक्त पौराणिक वर्णन से यह स्पष्ट है कि यह उत्सव अति प्राचीन काल से प्राय: समस्त भारत में प्रचलित था। पहले यह उत्सव फाल्गुन तथा चैत्र मास में अनेक दिनों तक होता था। कालांतर में यह संक्षिप्त होता गया। अब यह केवल दो दिनों का रह गया है- फाल्गुन शुक्ला पूर्णिमा तथा चैत्र शुक्ला द्वादशी। इस उत्सव को वसंतोत्सव का अंग माना जा सकता है। पद्मपुराण (पाताल खंड), गरुड़ पुराण, दोलयात्रातत्व तथा श्रीहरिभक्तिविलास में इस उत्सव के विशद विवेचन तथा मतमतांतर उपलब्ध हैं।

तिरुमला में भी दोलोत्सव या 'दोलसेवा' की जाती है।
**तूतपुड़ा नदी** (Thuthapuzha River) भारत के केरल राज्य की एक नदी है। यह भारतपुड़ा नदी की एक मुख्य उपनदी है। कुंतिपुड़ा नदी इसकी एक प्रमुख उपनदी है और कभी-कभी तूतपुड़ा नदी की मुख्य धारा को भी कुंतिपुड़ा कहा दिया जाता है।

विवरण
-----

यह मूलामट्टमं के आसपास के जैसे इलप्पल्ली झर्ना, वागामण, कुडायात्तूर, आदी पाहाडीयों से उद्भव होता है और मूलामट्टमं पावर हाउस से निकलती पानी त्रिवेणी संगमं में तोटुपुड़यार नदी में मिलती है, जिस कारण से साल भर इस नदी पानी से भरा हुआ रहता है। इस नदी तोटुपुज़ा तोडुपुज़ा शहर के बीच में से बहती है और मूवाट्टुपुज़ायार नदी में जा मिलती है। खास बात यह है कि, इस नदी के नाम से ही तोटुपुड़ा शहर का नाम भी बन गया। मलयालम ज़ुबान में 'तोटु' मतलब झरना और 'पुड़ा' का मतलब नदी होता है यानी एक झरना नदी के रूप में बदल गया और एक मतलब ऐसा होता है, तोटु मतलब छुकर पुड़ा मतलब नदी यानी नदी को छूकर रहनेवाले एक शहर है तोटुपुड़ा (तोडुपुड़ा)।

इन्हें भी देखें
---------------

* भारतपुड़ा नदी

सन्दर्भ
-------

1. ↑  Raj, P.P.Nikhil; azeez, P.A (2012). "Trend analysis of rainfall in Bharathapuzha River basin, Kerala, India". International Journal of Climatology. 32 (4): 533–539. doi:10.1002/joc.2283.
2. ↑  Logan, William (1887). *Malabar Manual*. Easthill, Calicut: Government of Madras Presidency. पृ॰ 14. आई॰ऍस॰बी॰ऍन॰ 8120604466.
**पंचानन माहेश्वरी**(1904-1966 ई0), सुप्रसिद्ध वनस्पति विज्ञानी थे। इनका जन्म राजस्थान के जयपुर नगर में हुआ था, जहाँ इनकी प्रारंभिक शिक्षा दीक्षा हुई। प्रयाग विश्वविद्यालय से आपने एम0 एस-सी0 की परीक्षा उत्तीर्ण की। वनस्पति के पादरी प्रोफेसर के चरित्र का इन पर पर्याप्त प्रभाव पड़ा और उससे इनमें कर्मठता, स्पष्टवादिता तथा सहृदयता के गुण आए। अध्ययन के पश्चात्‌ इनकी नियुक्ति आगरा कालेज में, 1930 में हुई। इन्होंने क्रमश: इलाहाबाद, लखनऊ तथा ढाका विश्वविद्यालय में अध्यापन कार्य किया। 1948 ई0 में दिल्ली विश्वविद्यालय में वनस्पति विज्ञान के अध्यक्ष होकर आए और तब से जीवनपर्यंत वहीं रहे। मस्तिष्क की सूजन से पीड़ित होकर 18 मई 1966 ई0 को इनका निधन दिल्ली में ही हुआ।

माहेश्वरी का विशेष कार्य पादप भ्रूणविज्ञान एवं पादप आकारिकी पर हुआ है। वनस्पति विज्ञान की अन्य शाखाओं, विशेषत: पादप क्रिया विज्ञान, में भी इनकी रूचि थी। इनके अधीन अध्ययन करने के लिये छात्र विदेशों, विशेषत: अमरीका, ऑस्ट्रेलिया, अर्जेंटाइना इत्यादि देशों, से आते थे। आपके अधीन शोधकार्य करके लगभग 60 छात्र छात्राओं ने डॉक्टरेट की उपाधि प्राप्त की है। 300 से ऊपर इनके शोधनिबंध अब तक प्रकाशित हो चुके हैं। हिंदी तथा अंग्रेजी भाषाओं के अतिरिक्त इन्हें जर्मन फ्रेंच भाषाओं का भी अच्छा ज्ञान था। इनकी लिखी पुस्तक, 'इंट्रोडक्शन टु इंब्रियो-लॉजी ऑव संजियो स्पर्मस्‌', जो मैकग्रॉहिल बुक कंपनी द्वारा 1950 ई0 में प्रकाशित हुई थी, अंतरराष्ट्रीय महत्व की है और उससे इनका यश देश देशांतर में फैल गया। ये 1934 ई0 में नैशनल इंस्टिट्यूट ऑव सायंसेज के सदस्य मनोनीत हुए। 1959 ई0 में इंडियन बोटैनिकल सोसायटी ने इन्हें बीरबल साहनी पुरस्कार प्रदान कर सम्मानित किया। माहेश्वरी ने विदेशों में भी काफी भ्रमण किया था और अनेक वैज्ञानिक संस्थाओं द्वारा ये आमंत्रित किए गए थे और वहाँ उन्होंने व्याख्यान दिए थे। मैकगिल विश्वविद्यालय ने इन्हें डी0 एस-सी0 की संमानित उपाधि से सम्मानित किया था। इलिवायस विश्वविद्यालय ने इन्हें विजटिंग प्रोफेसर के पद पर नियुक्त कर सम्मानित किया था। भारत के प्रतिनिधि के रूप में इन्होंने अनेक अंतराष्ट्रीय वनस्पति विज्ञान के सम्मेलनों में भाग लिया था। भ्रूण विज्ञान और पादप क्रिया विज्ञान (Plant Physiology) के सम्मिश्रण से इन्होंने एक नई शाखा का विकास किया है, जिसमें फूलों के विभिन्न भागों को कृत्रिम पोषण द्वारा वृद्धि कराने की दिशा में इन्हें काफी सफलता मिली। टिशू कल्चर प्रयोगशाला की स्थापना तथा टेस्ट ट्यूब कल्चर पर शोध निबंध प्रस्तुत करने पर 1965 ई0 में लंदन की रॉयल सोसायटी ने इन्हें फेलो (F.R.S) नियुक्त कर सम्मानित किया था। जर्मन सरकार के निमंत्रण पर 1961ई0 में ये पश्चिम जर्मनी गए और अनेक विश्वविद्यालयों में व्याख्यान दिया। इनके महत्व के शोध कार्य पौधों की आकारिकी तथा जिमनोस्पर्म के अध्ययन पर हैं।

सन्दर्भ
-------
पंजशीर वादी का एक नज़ारा
**पंजशीर वादी** (दरी फ़ारसी: درهٔ پنجشير‎, दरा-ए-पंजशीर) उत्तर-मध्य अफ़ग़ानिस्तान में स्थित एक घाटी है। यह राष्ट्रीय राजधानी काबुल से १५० किमी उत्तर में हिन्दु कुश पर्वतों के पास स्थित है। यह वादी पंजशीर प्रान्त में आती है और इसमें से प्रसिद्ध पंजशीर नदी गुज़रती है। यहाँ लगभग १,४०,००० लोग बसे हुए हैं जिनमें अफ़ग़ानिस्तान का सबसे बड़ा ताजिक लोगों का समुदाय भी शामिल है।

नाम की उत्पत्ति
---------------

'पंजशीर' वास्तव में 'पंज शेर' (पांच शेर) कहने का फ़ारसी लहजा है। फ़ारसी में 'शेर' का मतलब 'बाघ' की बजाए 'सिंह' (बबर शेर) होता है। इस वादी का नाम पाँच भाईयों के सम्मान में रखा गया है जिन्होनें १०वीं शताब्दी ईसवी में महमूद ग़ज़नी ले लिए यहाँ एक दुर्गम नदी पर बाँध डाला था।

रत्न
----

यह वादी पुराने ज़माने से यहाँ मिलने वाले रत्नों के लिए जानी जाती है। मध्यकाल में यहाँ चांदी निकाला जाता था जिस से सफ़ारी साम्राज्य और सामानी साम्राज्य अपने सिक्के गढ़ा करते थे। आज भी इस क्षेत्र में पन्ना उत्पादन का बड़ा केंद्र बनने की सम्भावनाएँ हैं। १९८५ तक यहाँ बहुत ही बेहतरीन कोटि के १९० कैरट (३० ग्राम) तक के पन्ना मिल चुके थे।

इन्हें भी देखें
---------------

* पंजशीर प्रान्त
* ताजिक लोग

सन्दर्भ
-------

1. ↑  Afghanistan gets rid of heavy arms in Panjshir Archived 2006-10-16 at the Wayback Machine, Accessed 2006-11-22
2. ↑  Afghanistan Archived 2019-08-22 at the Wayback Machine, Library of Congress Country Studies, Library of Congress, 1997, Accessed 2006-11-19
3. ↑  Afghanistan Archived 2016-04-24 at the Wayback Machine, Paul Clammer, Lonely Planet, 2007, ISBN 978-1-74059-642-8, *... The name Panjshir means 'Five Lions', for five brothers from the valley who miraculously dammed a river for Sultan Mahmoud of Ghazni in the 10th century AD ...*
4. ↑  Pandjhir, Encyclopaedia of Islam, CD-ROM Edition v. 1.0, Koninklijke Brill NV, 1999
5. ↑  Emeralds of the Panjshir Valley, Afghanistan, Lawrence W. Snee, Eugene E. Foord, and Robert R. Seal II, Gary Bowersox, Gemological Society of America, Page 26–39, Pages 26–39, volume Spring, 1991
**डी॰ पुरंदेश्वरी** (**दग्गुबती पुरंदेश्वरी**, तेलुगु: దగ్గుబాటి పురంధరేశ్వరి जन्म 22 अप्रैल 1959) आन्ध्र प्रदेश से भारतीय राजनीतिज्ञा है। वो २००९ में हुए आमचुनाव में आंध्र प्रदेश के विशाखापट्टनम चुनाव क्षेत्र से १५वीं लोकसभा के लिए सदस्य निर्वाचित हुईं। इससे पहले वो बापतला लोक सभा क्षेत्र का प्रतिनिधित्व करती थीं। पुरंदेश्वरी 7 मार्च 2014 को कांग्रेस छोड़कर भारतीय जनता पार्टी में शामिल हुई। 4 जुलाई, 2023 को भाजपा के केंद्रीय नेतृत्व ने उन्हें आंध्र प्रदेश भाजपा का अध्यक्ष नियुक्त किया।

संसद सदस्य के रूप में
---------------------

उन्होंने संसद में विभिन्न अहम बिलों पर चर्चाओं में भाग लिया, उदाहर्णार्थ: घरेलु हिंसा विधेयक, हिन्दू उत्तराधिकार (संशोधन) बिल आदि। एशियन एज पत्रिका ने संसद में उनके प्रदर्शन की सराहना करते हुए उन्हें सन 2004-05 का सर्वश्रेष्ठ सांसद चुना।

शुरुआती जीवन व शिक्षा
---------------------

उन्होंने अपनी शिक्षा चेन्नई के प्रतिष्ठित विद्यालय सक्रेड हार्ट मैट्रिकुलेशन हाइयर सेकेंडरी स्कूल, चर्च पार्क से ग्रहण की। उन्होंने बीए की डिग्री साउथ इंडियन एड्जुकेश्नल ट्रस्ट एंड वुमेन कॉलेज, चेन्नई से हासिल की। उन्होंने रत्नशास्त्र का भी कोर्स किया है। बाद में वो हैदराबाद में जेम एंड ज्वेलरी इंस्टीट्यूट में स्थानान्तरित हो गयीं।

वो पाँच भाषाएँ लिख व पढ़ सकती हैं। इनमे अंग्रेजी, तेलुगु, तमिल, हिन्दी और फ़्रांसिसी शामिल हैं।

पारिवारिक सम्बन्ध
-----------------

वो आन्ध्र प्रदेश के पूर्व मुख्यमंत्री और तेलुगु देशम पार्टी के संस्थापक एन॰ टी॰ रमाराव की बेटी हैं। उन्होंने दग्गुबती वेंकटेश्वरा राव से विवाह किया है, जो केन्द्र सरकार में पूर्व मंत्री, पूर्व कैबिनेट सदस्य और आन्ध्र प्रदेश विधान सभा के वर्तमान विधायक है। वे प्रकाशम जिले की परचूर विधान सभा क्षेत्र से चुने गए। वह तेलुगु फिल्म अभिनेत्री नंदामुरी बालाकृष्णा और नंदामुरी हरिकृष्णा की बहन हैं।

सन्दर्भ
-------

1. ↑  "देखें: किस लोकसभा सीट पर कौन जीता". आयबीएन ख़बर. १५ मई २००९. मूल से 8 मार्च 2014 को पुरालेखित. अभिगमन तिथि १९ मार्च २०१४.
2. ↑  "बीजेपी में शामिल हुईं एनटीआर की बेटी डी पुरंदेश्वरी". एनडीटीवी. 7 मार्च 2014. मूल से 8 मार्च 2014 को पुरालेखित.
3. ↑  "Daggubati Purandeswari appointed as new BJP Andhra Pradesh unit president". *The Hindu* (अंग्रेज़ी में). 2023-07-04. आइ॰एस॰एस॰एन॰ 0971-751X. अभिगमन तिथि 2023-07-04.
4. 1 2  "Daggubati Purandeswari" [दग्गुबती पुरंदेश्वरी]. मूल से 8 मार्च 2014 को पुरालेखित. अभिगमन तिथि १९ मार्च २०१४.
5. ↑  नादिन क्रेजबर्गर (११ जनवरी २००९). "Hinduism to me is a way of life" [मेरे लिए हिन्दू धर्म जीवन का एक मार्ग है।]. इण्डियन एक्सप्रेस. मूल से 3 मार्च 2011 को पुरालेखित. अभिगमन तिथि १९ मार्च २०१४.
**तूफान फनापी** जिसे फिलीपींस में तूफान इंडे के नाम से भी जाना जाता है, एक बहुत नुकसान करने वाला तूफान था। यह ताइवान और दक्षिणपूर्व चीन में सितम्बर 2010 में आया था। यह उस वर्ष का ग्यारहवाँ उष्णकटिबंधीय तूफान और उस ऋतु का चौथा तूफान था। यह फिलीपींस में 14 सितम्बर को बनना शुरू हुआ और उसके बाद धीरे धीरे कई दिनों में यह आगे बढ़ने लगा। यह जब उत्तर पूर्व से उत्तर में जाने लगा था, तब इसकी गति 175 किलोमीटर प्रति घंटे थी। इसके कारण पहली बार थल में बारिश 19 सितम्बर को ताइवान के हुयलेन शहर में हुआ था। अगस्त 2009 के बाद यह पहला तूफान था, जो इस द्वीप से टकराया था। इसके बाद अंत में यह चीन के फुज्जन शहर में बारिश करवाने के बाद 21 सितम्बर को दक्षिण चीन में समाप्त हो गया।

ताइवान और चीन में इसके प्रभाव से पूर्व पहला प्रभाव दक्षिण जापान में भी पड़ा था। जिसके कारण मियाको द्वीप में वर्षा भी हुई। लेकिन यह चीन और ताइवान के मुक़ाबले बहुत कम था। फनापी के कारण ताइवान में बहुत अधिक बारिश हुई और यह 1,126 मिलीमीटर को पार कर गया। 1,50,000 लोगों को उनके घरों से हटाया गया। पिछले साल तूफान मोराकोट के विनाशकारी प्रभाव को देखने के बाद इस साल उससे कई अच्छी तरह तैयारी किया गया था। फिर भी भारी बारिश के कारण भूस्खलन, अत्यधिक मात्रा में फसल बर्बाद हुए और कई जगह बाढ़ भी आया। इसका सबसे अधिक प्रभाव कोहसीयूंग शहर में पड़ा था। जहाँ 506 मिलिमीटर बारिश दर्ज की गई थी। इसके कारण लगभग सौ करोड़ रुपये का नुकसान हुआ था। तूफान के जाते समय ताइवान में कुल पाँच लोग मर गए और नुकसान करीब पचास करोड़ का हुआ था।

इसके बाद दक्षिण चीन में करीब 2,64,000 लोगों को उनके घरों से सुरक्षित हटाया गया। इस जगह में तूफान ने बहुत अधिक बारिश करवाया। गुयांगडोंग में यह 640 मिलिमीटर तक पहुँच गया। फनापी के कारण यहाँ भूस्खलन भी हुआ, जिसके कारण 75 लोगों की मौत हो गई। यहाँ इस तूफान के कारण सोलह हजार घर तबाह हो गए और डेढ़ लाख एकड़ फसल भी पूरी तरह नष्ट हो गया। इस प्रांत में लगभग पचास करोड़ का नुकसान हुआ। इसके बहुत अधिक नुकसान करने के बाद इस नाम को मुक्त कर दिया गया।

मौसम विज्ञान इतिहास
-------------------

तैयारी
------

प्रभाव
------

सन्दर्भ
-------

बाहरी कड़ियाँ
-------------
प्राचीन भारत में **दिवोदास** नाम के तीन राजा हुए थे।

प्रथम दिवोदास
-------------

**(१)** प्रथम दिवोदास काशी का चंद्रवंशी राजा था। पुराणों में उसकी चर्चा है (ब्रह्म, 11. 39-48; वायु, 92.23.38,61-68; ब्रह्मांड, तृतीय, 67.26-31, 64-72)। कभी-कभी उसके वंशज द्वितीय दिवोदास के साथ उलझे हुए रूप में मिलते हैं। किंतु पार्जिस्टर महोदय का यह क्रम निर्धारण सही प्रतीत होता है (एंशेंट इंडियन हिस्टॉरिकल ट्रेडिशन्स्‌, 1962, पृष्ट 153-55) की प्रथम दिवोदास दक्षिणापथ के हैहयवंशी दो राजाओं भद्रश्रेण्य और दर्दभ का समकालीन था। वह भीमरथ का पुत्र था और हैहयों के आक्रमण के कारण संभवत: उसे अपनी राजधानी वाराणसी छोड़कर गंगा-गोमती-संगम की ओर भागना पड़ा था।

द्वितीय दिवोदास
---------------

**(२)** प्रथम दिवोदास के तीन पुश्तों बाद उसी के नाम का एक दूसरा राजा हुआ। इस द्वितीय दिवोदास के समय हैहय तालजंघ वंशी वीतिहव्य (वीतिहोत्र) के पुत्रों ने काशी पर पुन: आक्रमण किया और उसे युद्ध में हराया। किंतु शीघ्र ही उसके पुत्र प्रतर्दन ने उन्हें मार भगाया।

तृतीय दिवोदास
-------------

**(३)** तृतीय दिवोदास उत्तरी पंचालों की एक शाखा तृत्स का राजा था और 'अतिथिग्व' उसकी उपाधि थी। उसके पिता का नाम वृहदश्व (विष्ण, चतुर्थ 19.61) अथवा भद्रश्व था। वह एक महान्‌ योद्धा और विजेता था तथा पौरवों, यादवों और तुर्वसों से उसकी लड़ाइयाँ हुई थीं, पणि लोगों और दासों से भी उसके युद्ध हुए। दासों का उसका शत्रु राजा शंबर था जिसे उसने कई बार हराया। (ऋग्वेद, प्रथम 112,14; प्रथम, 116,18; प्रथम, 119,4; प्रथम, 130-7; द्वितीय, 19.6; चतुर्थ 26,3 आदि) योद्धा के साथ ही साथ वह महान्‌ विद्वान्‌ और वैदिक मंत्रों का रचयिता था। वैदिक साहित्य के अनेक स्थलों में भी उसकी चर्चाएँ मिलती हैं (ऋग्वेद, षष्ठ, 61.1; सप्तम 19.8; नवम. 61.2)।

इन्हें भी देखें
---------------

* दिवोदास (रिपुञ्जय)

सन्दर्भ
-------

बाहरी कड़ियाँ
-------------
थाईलैण्ड जिसका प्राचीन भारतीय नाम *श्यामदेश* (या स्याम) है दक्षिण पूर्वी एशिया में एक देश है। इसकी पूर्वी सीमा पर लाओस और कम्बोडिया, दक्षिणी सीमा पर मलेशिया और पश्चिमी सीमा पर म्यानमार है। 'स्याम' ही ११ मई, १९४९ तक थाईलैण्ड का अधिकृत नाम था। *थाई* शब्द का अर्थ थाई भाषा में 'स्वतन्त्र' होता है। यह शब्द थाई के सन्दर्भ में भी इस्तेमाल किया जाता है। इस कारण कुछ लोग विशेष रूप से यहाँ बसने वाले चीनी लोग, थाईलैंड को आज भी *स्याम* नाम से पुकारना पसन्द करते हैं। थाईलैण्ड की राजधानी बैंकाक है। थाईलैंड और उसके पड़ोसी लाओस, दक्षिणपश्चिम ताई परिवार की भाषाओं का प्रभुत्व रखते हैं। बर्मा के साथ सीमा के साथ करेन भाषाएं बोली जाती हैं, खमेर को कंबोडिया के पास बोली जाती है और मलेशिया के पास दक्षिण में मलय बोली जाती है। निम्नलिखित तालिका में रॉयल थाई सरकार द्वारा रॉयल थाई सरकार द्वारा मान्यता प्राप्त सभी 62 जातीय समूहों को संयुक्त राष्ट्र समिति को नस्लीय भेदभाव के सभी रूपों के उन्मूलन के लिए अंतर्राष्ट्रीय सम्मेलन के लिए जिम्मेदार संयुक्त राष्ट्र समिति को मान्यता दी गई है, जो अधिकार और लिबरटीज विभाग से उपलब्ध थाई के प्रचार न्याय मंत्रालय है|

अल्पसंख्यक भाषाएं
-----------------

दूर दक्षिण में, मलय की बोली, यावी, मलय मुसलमानों की प्राथमिक भाषा है। बड़े उत्तरी खमेर द्वारा खमेर बोली जाती है। चीनी थाई चीनी आबादी द्वारा चीनी की किस्में भी बोली जाती हैं, जिसमें टीओकेई बोली का सबसे अच्छा प्रतिनिधित्व किया जाता है। हालांकि, मध्य थाई बोलने के लिए उत्तरी उत्तरी खमेर प्रवृत्ति, छोटे थाई चीनी केंद्रीय थाई बोलते हैं, और परानाकान केवल दक्षिणी थाई भाषा बोलते हैं।

थाई लोग
-------

थाईलैंड में थाई की चार प्रमुख बोलीभाषाएं हैं: सेंट्रल थाई, लाओ का थाई संस्करण जिसे इसान, दक्षिणी थाई और उत्तरी थाई भाषा कहा जाता है। थाईलैंड की एकमात्र आधिकारिक भाषा सेंट्रल थाई, लाओ से निकटता से संबंधित एक क्रा-दाई भाषा, बर्मा में शान, और दक्षिणी चीन और उत्तरी वियतनाम की कई छोटी भाषाएं हैं। यह शिक्षा और सरकार की प्रमुख भाषा है और पूरे देश में बोली जाती है।

सबसे व्यापक बोली जाने वाली भाषा
-------------------------------

रॉयल थाई सरकार की 2011 देश की रिपोर्ट के मुताबिक थाईलैंड में आधिकारिक पहली भाषा थाईलैंड में थाई थी|

संदर्भ
------

1. ↑  *International Convention on the Elimination of All Forms of Racial Discrimination; Reports submitted by States parties under article 9 of the Convention: Thailand* (PDF) (English with appended Thai government translation में). United Nations Committee on the Elimination of Racial Discrimination. 28 July 2011. मूल (PDF) से 9 अक्तूबर 2016 को पुरालेखित. अभिगमन तिथि 8 October 2016.सीएस1 रखरखाव: नामालूम भाषा (link)
2. ↑  Breazeale, Kennon. (1975). *The integration of the Lao states*. PhD. dissertation, Oxford University.
3. ↑  Grabowsky, Volker. (1996). The Thai census of 1904: Translation and analysis. In *Journal of the Siam Society*, *84*(1): 49-85.
4. ↑  Ivarsson, Søren (2008). *Creating Laos: The Making of a Lao Space between Siam and Indochina, 1860–1945*. NIAS Press. पपृ॰ 240. आई॰ऍस॰बी॰ऍन॰ 8-7769-4023-3.
यह एक द्विपद गुणांक है। 

  

क्रमचय-संचय में, **द्विपद रचनांतर** (अथवा **द्विपद रुपांतरण**) अनुक्रम रुपांतरण (अनुक्रम का रचनांतर) है जो अग्र अन्तर की गणना करता है। यह **आयलर रुपांतरण** से काफी समानता रखता है, जो साधारण जनक फलन से सम्बंधित अनुक्रम का द्विपद रुपांतरण हैं।

परिभाषा
-------

किसी अनुक्रम {*a**n*} का **द्विपद रुपांतरण**, *T*, निम्नलिखित समीकरण द्वारा परिभाषित अनुक्रम {*s**n*} है

{\displaystyle s\_{n}=\sum \_{k=0}^{n}(-1)^{k}{n \choose k}a\_{k}.}
औपचारिक रूप से, रुपांतरण के लिए (*Ta*)*n* = *s**n* लिखा जा सकता है जहाँ *T* आव्युह अवयव *T**nk* के साथ अनन्त-विमीय संकारक है:

{\displaystyle s\_{n}=(Ta)\_{n}=\sum \_{k=0}^{\infty }T\_{nk}a\_{k}.}
रुपांतरण एक अंतर्वलन है, जहाँ,

{\displaystyle TT=1\,}
तथा सूचकांक निरूपण में,

{\displaystyle \sum \_{k=0}^{\infty }T\_{nk}T\_{km}=\delta \_{nm}}
है, जहाँ δ क्रोनेकर डेल्टा फलन है। मूल श्रेणी को निम्न प्रकार भी लिखा जा सकता है

{\displaystyle a\_{n}=\sum \_{k=0}^{n}(-1)^{k}{n \choose k}s\_{k}.}
किसी अनुक्रम का द्विपद रचनांतर अनुक्रम का *n*वाँ अग्र अन्तर है जिसमें विषम अन्तर ऋणात्मक चिह्न रखते हैं, नामतः:

{\displaystyle s\_{0}=a\_{0}}
{\displaystyle s\_{1}=-(\triangle a)\_{0}=-a\_{1}+a\_{0}}
{\displaystyle s\_{2}=(\triangle ^{2}a)\_{0}=-(-a\_{2}+a\_{1})+(-a\_{1}+a\_{0})=a\_{2}-2a\_{1}+a\_{0}}
{\displaystyle \vdots \,}
{\displaystyle s\_{n}=(-1)^{n}(\triangle ^{n}a)\_{0}}
जहाँ Δ अग्र अन्तर संकारक है।

कुछ लेखक द्विपद रुपान्तरण को अतिरिक्त चिह्न के साथ परिभाषित करते हैं, अतः वह अपना-व्युत्क्रम नहीं होता:

{\displaystyle t\_{n}=\sum \_{k=0}^{n}(-1)^{n-k}{n \choose k}a\_{k}}
जिसका व्युत्क्रम निम्नलिखित है

{\displaystyle a\_{n}=\sum \_{k=0}^{n}{n \choose k}t\_{k}.}

उदाहरण
------

द्विपद रुपांतरण निम्न सारणी में देखा जा सकता है। निम्न सारणी को देखें:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 0 |   | 1 |   | 10 |   | 63 |   | 324 |   | 1485 |
|   | 1 |   | 9 |   | 53 |   | 261 |   | 1161 |
|   |   | 8 |   | 44 |   | 208 |   | 900 |
|   |   |   | 36 |   | 164 |   | 692 |
|   |   |   |   | 128 |   | 528 |
|   |   |   |   |   | 400 |

शीर्ष पंक्ति 0, 1, 10, 63, 324, 1485,... ((2*n*2 + *n*)3*n* − 2 द्वारा परिभाषित अनुक्रम) का द्विपद रुपांतरण विकर्ण 0, 1, 8, 36, 128, 400,... (*n*22*n* − 1 द्वारा परिभाषित अनुक्रम) द्वारा दिया जाता है।

सन्दर्भ
-------

* John H. Conway and Richard K. Guy, 1996, *The Book of Numbers*
* Donald E. Knuth, *The Art of Computer Programming Vol. 3*, (1973) Addison-Wesley, Reading, MA.
* Helmut Prodinger, 1992, *Some information about the Binomial transform*
* Michael Z. Spivey and Laura L. Steil, 2006, *The k-Binomial Transforms and the Hankel Transform*
* Borisov B. and Shkodrov V. 2007, Divergent Series in the Generalized Binomial Transform, Adv. Stud. Cont. Math. 14 (1): 77-82

बाहरी कड़ियाँ
-------------

* द्विपद रचनांतर
**झील के उस पार** 1973 में बनी हिन्दी भाषा की फिल्म है। इसे बप्पी सोनी द्वारा निर्देशित किया गया। फिल्म में धर्मेन्द्र, मुमताज़, प्रेम चोपड़ा, इफ़्तेख़ार और उर्मिला भट्ट की भूमिका है। संगीत की रचना आर॰ डी॰ बर्मन ने की है। फिल्म व्यावसायिक सफलता रही थी।

संक्षेप
-------

कुलवंत राय की घोड़ा गाड़ी एक बच्चे के ऊपर से दौड़ती है और परिणामस्वरूप वह बच्ची अपनी दृष्टि खो देती है। सालों बाद वह बड़ी होकर नीलू (मुमताज़) नाम की खूबसूरत लड़की बनती है और कुलवंत राय का बेटा समीर (धर्मेन्द्र) उसे पसंद करने लगता है। यह कल्पना प्यार में बदल जाती है और वह उससे शादी करने का प्रस्ताव रखता है। 

यह प्रस्ताव समीर की माँ, रानी माँ राय को अच्छा नहीं लगता है। वह चाहती हैं कि उसका बेटा जुगनू (योगिता बाली) से शादी करे जो उनके दीवान (इफ़्तेख़ार) की बेटी है। रानी माँ और जुगनू दोनों नीलू को अपमानित करते हैं। ताकि वह समीर को छोड़ दें। समीर की कोशिश नीलू को उसकी दृष्टि दिलाने की होती है। उसकी मुलाकात नेत्र रोग विशेषज्ञ डॉ. जे.पी. टंडन (शत्रुघ्न सिन्हा) से होती है। जब जुगनू को इस बारे में पता चलता है, तो वह एक कुटिल योजना बनाती है जिससे नीलू हमेशा के लिए रास्ते से हट जाए।

मुख्य कलाकार
------------

* धर्मेन्द्र ― समीर राय
* मुमताज़ ― नीलू
* प्रेम चोपड़ा ― प्रताप
* जूनियर महमूद ― चीकू
* रंजीत ― बलराज
* प्राण ― रसीला
* फर्याल ― माया
* अनवर हुसैन ― हरिया
* इफ़्तेख़ार ― दीवानजी
* उर्मिला भट्ट ― प्रभा देवी
* वीणा ― रानी मां

संगीत
-----

सभी गीत आनन्द बक्शी द्वारा लिखित; सारा संगीत आर॰ डी॰ बर्मन द्वारा रचित।

| क्र॰ | शीर्षक | गायक | अवधि |
| --- | --- | --- | --- |
| 1. | "बाबुल तेरे बाग़ान में बुलबुल" | लता मंगेशकर | 5:00 |
| 2. | "हाय बिछुआ डस गयो रे" | आशा भोंसले | 4:58 |
| 3. | "दो घूँट मुझे भी पीला दे" | लता मंगेशकर | 5:00 |
| 4. | "कह रहे हैं ये आँसू" | लता मंगेशकर | 4:14 |
| 5. | "चल चलें ऐ दिल" | लता मंगेशकर | 3:49 |
| 6. | "क्या नज़रें क्या सितारें" | किशोर कुमार | 5:00 |

बाहरी कड़ियाँ
-------------

* *झील के उस पार*  इंटरनेट मूवी डेटाबेस पर
राजास्थान विश्वविद्यालय्
**दिवाकर शर्मा** (१९३३ चूरु,राजस्थान-२००९) संस्कृत, हिंदी तथा राजस्थानी भाषाओं के विद्वान थे। आपने संस्कृत की कलाधिस्नातक परीक्षा कोटा में उत्तीर्ण की थी तथा पीएच. डी. की उपाधि राजस्थान विश्वविद्यालय (जयपुर) से प्राप्त की थी। आपको साहित्य, संस्कृति तथा इतिहास का प्रतिबोधन अपने पिताश्री *विद्यावाचस्पति* विद्याधर शास्त्री तथा चाचाजी प्रोफेसर दशरथ शर्मा से हुआ।

डूंगर कॉलेज, बीकानेर में आप संस्कृत के प्राध्यापक नियुक्त हुए, इस पद से आपकी सेवा निवृत्ति १९९१ में हुई। इसके पश्चात आपने संस्कृत, हिंदी तथा राजस्थानी के प्रोत्साहन हेतु स्थापित संस्था, *हिंदी विश्व भारती अनुसंधान परिषद्* (बीकानेर) का निर्देशन किया। परिषद् की शोध पत्रिका *विश्वम्भरा* के आप जीवन पर्यन्त संपादक रहे। आपके निर्देशन में अनेक संस्कृत शोधार्थियों ने पीएच. डी. की उपाधि प्राप्त की।

प्रकाशन
-------

*राजस्थान के संस्कृत साहित्य-सृजन में बीकानेर शेत्र का योगदान* (१४७२-१९६५ ई.) आपका मुख्य प्रकाशित ग्रन्थ है। ग्रन्थ में बीकानेर शेत्र के संस्कृत साहित्य का विवेचन तथा संस्कृत साहित्य के इतिहास का वर्णन है। *विचित्र पत्रं* आपकी द्वितीय रचना है। *डॉ॰ दशरथ शर्मा लेख-संग्रह* एवं *गिरधारीसिंह परिहार-व्यक्तित्व एवं कृतित्व* आपकी सहलेखित रचनाएँ हैं। डॉ॰ दशरथ शर्मा लेख-संग्रह में डॉ॰ शर्मा द्वारा लिखित चार सौ से अधिक लेखों की सूची है। *गिरधारीसिंह परिहार-व्यक्तित्व एवं कृतित्व* में कवि की कृतियों का विवरण तथा विवेचन है। इसके अतिरिक्त डॉ॰ दिवाकर शर्मा के महत्त्वपूर्ण लेख कई शोध पत्रिकाओं में प्रकाशित हुए।

संपादन
------

हिंदी विश्व भारती अनुसंधान परिषद् की त्रैमासिक शोध पत्रिका *विश्वम्भरा* के आप संपादक रहे। राजस्थानी ज्ञानपीठ की राजस्थानी भाषा पत्रिका *राजस्थानी गंगा* के संपादन कार्य से भी आप सम्बंधित रहे। *वरदा*,*वैचारिकी* तथा *कला-दर्शन* पत्रिकाओं के परामर्श मंडल के भी आप सदस्य रहे।

सम्मान
------

* राजस्थान संस्कृत अकादमी (जयपुर) द्वारा *विशिष्ट विद्वत सम्मान*
* राजस्थान साहित्य अकादमी (उदयपुर) द्वारा *विशिष्ट साहित्यकार* सम्मान

राजस्थान की अनेक सांस्कृतिक और साहित्यिक संस्थाओं ने आपको सम्मान प्रदान किये।

सदस्यता
-------

* राजस्थान साहित्य अकादमी (उदयपुर) की सरस्वती तथा संचालिका के सदस्य
* राजस्थानी भाषा एवं संस्कृत अकादमी के कोषाध्यक्ष

आप अनेक सांस्कृतिक तथा साहित्यिक संस्थाओं के सदस्य रहे।

रचनाएँ
------

* *राजस्थान के संस्कृत साहित्य-सृजन में बीकानेर शेत्र का योगदान (१४७२-१९६५ ई.)*, प्रकाशक: कलासन प्रकाशन, बीकानेर २००८.
* *विचित्र पत्रम*
* *डॉ॰ दशरथ शर्मा लेख संग्रह (प्रथम भाग)*, संपादक: मनोहर शर्मा, दिवाकर शर्मा; प्रकाशक: हिंदी विश्वभारती अनुसंधान परिषद्, बीकानेर १९७७
* *गिरधारीसिंह परिहार- व्यक्तित्व एवं कृतित्व*, प्रकाशक: राजस्थान ज्ञानपीठ संस्थान, बीकानेर २००१

स्तोत्र सामग्री
---------------

डॉ॰ दिवाकर शर्मा (संक्षिप्त परिचय) *विश्वम्भरा*: जुलाई-दिसम्बर '०९/२

सन्दर्भ
-------

1. ↑  सारस्वत, डॉ॰ परमानन्द (१९८४) साहित्य़स्रष्टा श्री विद्याधर शास्त्री, गनु प्रकाशन, बीकानेर पृष्ठ १०
2. ↑  लाइब्रेरी ऑफ़ कांग्रेस संग्रह सूची
3. ↑  शर्मा, डॉ॰ गिरिजाशंकर (२००३) हमारे पुरोधा-१९ डॉ॰ दशरथ शर्मा, राजस्थान साहित्य अकादमी, उदयपुर २००३ पृष्ठ २५ ISBN 81-88445-00-2
4. ↑  लाइब्रेरी ऑफ़ कांग्रेस संग्रह सूची
5. ↑  "राजस्थान साहित्य अकादमी". मूल से 28 अक्तूबर 2013 को पुरालेखित. अभिगमन तिथि 23 अक्तूबर 2013.
**नांगल सिरोही** (Nangal Sirohi) भारत के हरियाणा राज्य के महेंद्रगढ़ ज़िले में स्थित एक गाँव है।

भोगोलिक स्थिति
--------------

यह महेंद्रगढ़ से नारनौल की तरफ़ ९ किलोमीटर की दूरी पर है। (नारनौल से १६ किलोमीटर पहले) यह दक्षिणी हरियाणा है जन्हा जंगली झाड़ और लंबे चौड़े रेत के टीले, धूल भरी आंधिया और बहुत ही मेहमान नवाजी पसंद और प्यारे लोग रहते हैं। नांगल गाँव नारनौल से २० किमी की दूरी पर है। इस गाँव में एक मंदिर है जिसका नाम गुसाई है। गाँव में एक सुंदर सी पहाङी भी है। जिस पर बाबा कालिया टोडा का मंदिर बना हुआ है। यहाँ पर सभी जाति के लोग रहते हैं।

इतिहास
------

नांगल सिरोही ग्राम की स्थापना खोश्या गोत्र के अहीरों ने की थी। जिनके पूर्वज पड़ोस के डेरोली गाँव से आए थे। कहा जाता है कि ४०० वर्ष पूर्व डेरोली गाँव मे एक द्रोपाल नाम का आदमी रहता था उसका अपने खानदान पर अच्छा रौब था। सिरोही उस समय गुर्जरों के स्वमित्व मे था जो की नारनौल के निजाम को कर न देने के लिए बदनाम थे। जब भी कर अधिकारी कर वसूली के लिए गाँव मे आते वो लोग पास के जंगलों मे जा कर छुप जाते थे। जब स्थिति किसी भी तरह नही सुधरी तो एक बार ऐसी स्थिति मे दिल्ली के मुग़ल अधिकारियो ने द्रोपाल को खाली जमीन पर अधिकार करने का अधिकार दे दिया।

लोग
---

यह गाव फौजियो और व्यापारियों के लिए जाना जाता है। यहाँ के अहीरों के ज़्यादातर परिवारों से कम से कम एक आदमी सेना या अर्ध सैनिक बलों मे है। नांगल सिरोही ने बहुत से कामयाब व्यापारी भी दिये है। बड़े भारतीय कंपनी मोदी ग्रुप के स्थापक और आपकाडोमेन डॉट कॉम और बीइ सोफ्तवेअर सोल्युसन के स्थापक के सम्बन्ध यंहा से रहे है। गाव के ज़्यादातर निवासी अहीर है जिनका पेशा खेतीबाड़ी और पशुपालन है उंह पर अहिरो के लगभग ५०० परिवार है।

कृषि
----

गाव के पूराने हिस्से ऊपला बास (ऊपरी वास) मे बहुत सी शानदार हवेलिया है। जो की माना जाता है की श्तानिया व्यापारियों मे १८वि और १९वि सदी मे बनवाई थी। ये हवेलिया राजपूताना के भूतपूर्व जैपुर राज्य के शेखावटी क्षेत्र से बुलवाये गए चेजरासो और चित्रासो ने बनाई थी। और सवाभाविक्ताया उनमे उनके अपने राज्य की कला का असर दिखता है जैसे की शेखावटी के सरदार और आदिवासी लडाका जीवन।

इन्हें भी देखें
---------------

* महेंद्रगढ़ ज़िला

सन्दर्भ
-------

1. ↑  "General Knowledge Haryana: Geography, History, Culture, Polity and Economy of Haryana," Team ARSu, 2018
2. ↑  "Haryana: Past and Present Archived 2017-09-29 at the Wayback Machine," Suresh K Sharma, Mittal Publications, 2006, ISBN 9788183240468
3. ↑  "Haryana (India, the land and the people), Suchbir Singh and D.C. Verma, National Book Trust, 2001, ISBN 9788123734859
अंग्रेज़ी और दरी भाषाओँ में बामियान शहर का स्वागत चिह्न - सबसे ऊपर लिखा है 'बा शहर-ए-बास्तानी बामियान ख़ुश आमदीद' (बामियान के प्राचीन शहर में स्वागत)
**दरी** या **दरी फ़ारसी** (دری‎) अफ़ग़ानिस्तान में प्रचलित आधुनिक फ़ारसी का एक रूप है। पश्तो के साथ-साथ यह अफ़ग़ानिस्तान की दो संवैधानिक राजभाषाओं में से एक है। यह अफ़ग़ानिस्तान के लगभग ५०% लोगों की मातृभाषा है और देश की सबसे अधिक बोली जाने वाली भाषा भी है। अफ़ग़ानिस्तान में अलग-अलग भाषाएँ बोलने वाले समुदायों के बीच में भी इसका सम्पर्क भाषा के रूप में इस्तेमाल होता है। ईरानी फ़ारसी और दरी फ़ारसी बोलने वाले एक दुसरे को आसानी से समझ पाते हैं और इनमें सिर्फ़ लहजे और कुछ शब्दों का अंतर है। बहुत से भाषावैज्ञानिकों के अनुसार दरी में पुरानी फ़ारसी के बहुत से ऐसे तत्व सुरक्षित हैं जो आधुनिक ईरानी फ़ारसी में खो गये हैं।

ईरानी भाषाविद् ज़ाना वाहिदियन के अनुसार, अफगानिस्तान में लगभग हर कोई भाषा के रूप में दारी का उपयोग करने का कारण समझ सकता है और बोल सकता है कि अफगानिस्तान ने अपनी राजधानी को कंधार से काबुल में 18 वीं शताब्दी में स्थानांतरित कर दिया था।

उच्चारण
-------

दरी में शब्दों का उच्चारण अक्सर ईरानी फ़ारसी से अलग और हिन्दी-उर्दू से मिलता-जुलता होता है -

* شیر‎ - शेर (दरी) - शीर (ईरानी फ़ारसी)
* قربانی‎ - क़ुरबानी (दरी) - ग़ोरबानी (ईरानी फ़ारसी)
* زور‎ - ज़ोर (दरी) - ज़ूर (ईरानी फ़ारसी)
* نوروز‎ - नउरोज़ (दरी) - नोउरूज़ (बोलचाल में नोरूज़) (ईरानी फ़ारसी)

इनमें दरी का उच्चारण क्लासिकल फ़ारसी जैसा माना जाता है और ईरानी फ़ारसी का बदला हुआ।

इन्हें भी देखें
---------------

* फ़ारसी

संदर्भ
------

1. ↑  Beginner's Dari (Persian), Shaista Wahab, Hippocrene Books, 2004, ISBN 978-0-7818-1012-8
2. ↑  Persian studies in North America: studies in honor of Mohammad Ali Jazayery, Mehdi Marashi, Ibex Publishers, Inc. 1994, ISBN 978-0-936347-35-6
**पाप का अंत** 1989 में बनी हिन्दी भाषा की फिल्म है।

संक्षेप
-------

वकील ज्योति (हेमामालिनी) और पुलिस उपायुक्त खन्ना (राजेश खन्ना) प्यार में हैं और जल्द ही विवाह करने की उम्मीद करते हैं। इस बीच खन्ना ने दो अपराधियों को तिहरे हत्याकांड के लिये विक्रम और शाकाल को गिरफ्तार कर लिया। वो उन्हें एक अदालत में पेश करता है और अगली कार्यवाही और मुकदमे के लिये उन्हें कैद रखता है। विक्रम एक भ्रष्ट मंत्री प्रजापति का एकमात्र पुत्र होता है, जबकि शाकाल उनका गुंडा होता है। वो शाकाल और विक्रम दोनों अपनी मंत्रिस्तरीय स्थिति का उपयोग करके निकाल लेते हैं। वो खन्ना को मार देते हैं और जिसके बाद वे तुरंत जेल लौट जाते हैं। ज्योति सिर्फ अपने मंगेतर की हत्या को देखने के लिए समय पर आती है। वो उन्हें अदालत के समक्ष रखती है लेकिन उसके गवाह पलट जाते हैं और परिणामस्वरूप अदालत दोनों को बरी कर देती है। ज्योति तब प्रजापति के सच्चे रंग को जनता के सामने लाती है और प्रतिशोध में प्रजापति के आदमियों ने ज्योति का अपहरण कर लिया और उसकी आँखों के सामने उसकी छोटी बहन निशा (माधुरी दीक्षित) से बलात्कार किया। इस घटना से निशा को गहरा आघात लगता है और उसका सामान्य जीवन जीना मुश्किल हो गया। फिर ज्योति कानून को अपने हाथों में लेती है और प्रतिशोध की कसम खाती है।

मुख्य कलाकार
------------

* हेमामालिनी - वकील ज्योति
* राजेश खन्ना - खन्ना
* गोविन्दा -
* माधुरी दीक्षित - निशा
* रंजीत - शाकाल
* तेज सप्रू - इंस्पेक्टर मक्कार
* विकास आनन्द
* असरानी
* दिनेश हिंगू - शर्मा
* अनुपम खेर
* विजू खोटे
* गुड्डी मारुति
* मैक मोहन
* जगदीश राज - पुलिस कमिश्नर
* महावीर शाह - विक्रम
* गुर बच्चन सिंह - इंस्पेक्टर अशोक

संगीत
-----

सभी गीत समीर और अनजान द्वारा लिखित; सारा संगीत बप्पी लाहिड़ी द्वारा रचित।

| क्र॰ | शीर्षक | गायक | अवधि |
| --- | --- | --- | --- |
| 1. | "हम तुम डांस करेंगे" | अमित कुमार, अलका याज्ञनिक | 7:52 |
| 2. | "कोई वादा कोई इकरार ना किया" | लता मंगेशकर, मुहम्मद अज़ीज़ | 7:19 |
| 3. | "दीवाने दिल के दीवाने" | कविता कृष्णमूर्ति, मुहम्मद अज़ीज़ | 8:40 |
| 4. | "इश्क तेरे ने तन मन में" | शब्बीर कुमार, कविता कृष्णमूर्ति | 6:28 |
| 5. | "जिंदगी ने किये" | मुहम्मद अज़ीज़ | 6:16 |

बाहरी कड़ियाँ
-------------

* *पाप का अंत*  इंटरनेट मूवी डेटाबेस पर
ईसाई धर्म का मूलभूत विश्वास है कि ईसा मानव जाति को पाप से छुटकारा दिलाकर मुक्ति का मार्ग प्रशस्त करने के उद्देश्य से पृथ्वी पर आए थे। अपने स्वर्गारोहण के पूर्व उन्होंने अपने शिष्यों को अधिकार दिया कि बपतिस्मा द्वारा पश्चात्तापी विश्वासियों को उनके पापों से मुक्त कर दें लेकिन बपतिस्मा के बाद मनुष्य पाप कर सकता है, इसीलिये ईसा ने **पापस्वीकरण** (कनफेशन) का संस्कार भी निश्चित कर दिया, जिसके द्वारा पश्चात्तापी मनुष्य अपने पापों का परिहार कर सकता है। शताब्दियों तक समस्त ईसाइयों का यही विश्वास रहा है। इसका आधार बाइबिल में सुरक्षित ईसा का अपने शिष्यों के प्रति यह कथन है- *जिन लोगों के पाप तुम क्षमा करोगे वे अपने पापों से मुक्त हो जायँगे, जिन लोगों के पाप तुम नहीं क्षमा करोगे वे अपने पापों से बँधे रहेंगे* (संत योहन का सुसमाचार, २०, २१)।

ईसाई धर्म के प्रारंभ ही से पूजा के समय सामूहिक पापस्वीकरण के अतिरिक्त व्यक्तिगत पापस्वीकरण का उल्लेख मिलता है। पापी प्राय: बिशप के सामने अपना पाप स्वीकार करता था और उसे प्रायश्चित्त करने का अवसर दिया जाता था, उसे पूरा करने के बाद ही पापी के फिर यूखारिस्ट संस्कार ग्रहण करने की अनुमति दी जाती थी। किसी पुरोहित के सामने अकेले में निजी पापस्वीकरण की प्रथा चौथी शती के बाद ही धीरे धीरे प्रचलित होने लगी थी। सन् १२१५ में वर्ष भर में कम से कम एक बार पापस्वीकरण करने का नियम लागू कर दिया गया था। 

प्रोटेस्टैंट धर्म पापस्वीकरण को ईसा द्वारा नियम संस्कार नहीं मानता तथा नियमित रूप से निजी पापस्वीकरण करना अनावश्यक समझता है। रोमन काथलिक तथा प्राच्य चर्च समान रूप में पापस्वीकरण को ईसा द्वारा नियत किया हुआ संस्कार समझा हैं। पापस्वीकरण के लिये पापी की ओर से तीन बातों की अपेक्षा है- (१) पश्चात्ताप, (२) किसी पुरोहित के सामने अपने पापों स्वीकार करना, (३) पुरोहित द्वारा ठहराया हुआ प्रायश्चित्त का कार्य पूरा करना। पुरोहित पापों को सच्चा पश्चात्तापी जानकर उसे ईसा के नाम पर पाप से मुक्त कर देता है और बाद में किसी भी हालत में पापस्वीकरण द्वारा प्राप्त जानकारी को गुप्त रखने के लिये बाध्य होता है।
**ज्लाटान इब्राहिमोविच** (अंग्रेज़ी: Zlatan Ibrahimović) एक स्वीडिश पेशेवर फुटबॉलर है जो सीरी ए क्लब एसी मिलान के लिए स्ट्राइकर के रूप में खेलते है। इब्राहिमोविक अपने एक्रोबेटिक(acrobatic) स्ट्राइक, वॉली, लंबी दूरी के शॉट्स और उत्कृष्ट तकनीक के साथ गेंद पर नियंत्रण के लिए प्रसिद्ध हैं। उन्हें अब तक के श्रेष्ठ स्ट्राइकरों में से एक माना जाता है और वह दुनिया के सबसे सफल फुटबॉलरों में से एक हैं। इब्राहिमोविच ने अपने करियर में 34 ट्राफियां जीती हैं। इब्राहिमोविच ने 570 से अधिक करियर गोल किए हैं, जिनमें 500 से अधिक क्लब गोल शामिल हैं, और पिछले चार दशकों में से प्रत्येक दशक में स्कोर किया है।

इब्राहिमोविच ने 1999 में माल्मो एफएफ में अपना करियर शुरू किया, और दो साल बाद अजाक्स के लिए हस्ताक्षर किए गए, जहां उन्होंने यूरोप में सबसे होनहार फॉरवर्ड में से एक के रूप में ख्याति प्राप्त की। उसके बाद उन्होंने जुवेंटस के लिए हस्ताक्षर किया और दो साल बाद 2006 में घरेलू प्रतिद्वंद्वि इंटर मिलान में शामिल हुए। इंटर मिलान में उन्होंने लगातार तीन सीरी ए खिताब जीते और उनकी लोकप्रियता में उल्लेखनीय वृद्धि हुई। 2009 में वह बार्सिलोना में शामिल हुए जो दुनिया के सबसे महंगे स्थानान्तरणों में से एक था। इब्राहिमोविच बार्सिलोना में सिर्फ एक सत्र के बाद इंटर के प्रतिद्वंद्वी मिलान के लिए हस्ताक्षर करके इटली लौट आये। मिलान के साथ इब्राहिमोविच नें अपने डेब्यू सत्र में सीरी ए का खिताब जीता। 2012 में इब्राहिमोविच पेरिस सेंट-जर्मेन में शामिल हो गए। पेरिस सेंट-जर्मेन को उन्होंने 19 वर्षों में अपना पहला लीग 1 खिताब दिलाया और जल्द ही फ्रांसीसी फुटबॉल के अपने प्रभुत्व में खुद को एक अग्रणी व्यक्ति के रूप में स्थापित किया। फ्रांस में अपने चार सत्रों के दौरान उन्होंने लगातार चार लीग 1 खिताब जीते, तीन सत्रों के लिए लीग 1 में शीर्ष स्कोरर रहे और उस समय पीएसजी के सर्वाधिक गोल करने वाले खिलाड़ी बने। 2016 में, वह एक नि:शुल्क स्थानांतरण पर मैनचेस्टर यूनाइटेड में शामिल हो गए और अपने पहले सत्र में अपना पहला यूरोपीय खिताब जीता। 2018 में इब्राहिमोविच अमेरिकी क्लब एलए गैलेक्सी में शामिल हुए और 2020 में वापस एसी मिलान में शामिल होकर 2022 में अपना पांचवां सीरी ए खिताब जीता।

सन्दर्भ
-------

1. 1 2  "टोयोटा द्वारा 2009 संयुक्त अरब अमीरात फीफा क्लब विश्व कप प्रस्तुत किया गया: खिलाड़ियों की सूची" (PDF). फीफा. 1 दिसंबर 2009. पृ॰ 1. मूल (PDF) से 29 जून 2019 को पुरालेखित. अभिगमन तिथि 2023-06-17.
2. ↑  "ज्लाटान इब्राहिमोविच". पेरिस सेंट-जर्मन एफसी. मूल से 2 मई 2017 को पुरालेखित. अभिगमन तिथि 2023-06-17.
3. ↑  *आमने-सामने : विश्व सॉकर में स्थायी प्रतिद्वंद्विता*. 2012. आई॰ऍस॰बी॰ऍन॰ 9781000373738.
4. ↑  "फॉरवर्ड ज़्लाटन इब्राहिमोविक ने एलए गैलेक्सी के सिंगल-सीज़न स्कोरिंग रिकॉर्ड को तोड़ा". *एलए गैलेक्सी*. अभिगमन तिथि 17 जून 2023.

बाहरी कड़ियाँ
-------------

|  |  |
| --- | --- |
|  | **Zlatan Ibrahimović** से संबंधित मीडिया विकिमीडिया कॉमंस पर उपलब्ध है।  |

* ज्लाटान इब्राहिमोविच प्रीमियर लीग प्रोफ़ाइल
दुनिया विजय
**दुनिया विजय** या दुनिया विजी का वास्तविक नाम बी आर विजय कुमार है। वे एक कन्नड़ फ़िल्म जगत के अभिनेता हैं। *दुनिया* (2007) जैसी फ़िल्म से लेकर उन्होंने अपने जीवन की शुरुआत छोटी भूमिकाएँ निभाते हुए की। उन्हें *चंदा* (2007), *जंगली* (2009), *जॉनी मेरा नाम प्रीति मेरा काम* (2011) और *जयम्मना मागा* (2013) में उनके बेहतरीन प्रदर्शन के लिए जाना जाता है।

विजय ने अपने फ़िल्मी जीवन की शुरुआत *रंगा एसएसएलसी*, *जोगी*, *श्री* और *ई राजीव गांधी अल्ला* आदि फ़िल्मों के साथ की। जीवन का सबसे निर्णायक मोड़ उनके दोस्त सूरी के निर्देशन में बनी उनकी पहली फ़िल्म 'दुनिया' से आया। इस फ़िल्म के लिए उन्हें राज्य और फ़िल्मफ़ेयर पुरस्कार दिया गया। उन्होंने जरासंध, जॉनी मेरा नाम प्रीति मेरा काम और वीरबाहु सहित विभिन्न फिल्मों में काम किया। 2013 में उन्होंने अपनी खुद की प्रोडक्शन कंपनी दुनिया टॉकीज़ शुरू की। विजय ने 2021 की फिल्म सलागा का निर्देशन किया और उसमें अभिनय भी किया। हालाँकि, उनका जीवन विवादों से घिरा रहा है, जिसमें 2016 में मस्ती गुड़ी के सेट पर स्टंट से संबंधित दुर्घटना और 2018 में एक दोस्त के साथ कथित तौर पर मारपीट और अपहरण के आरोप में गिरफ्तारी जैसी घटनाएँ शामिल हैं।

जीवन
----

विजय ने अपने फ़िल्मी जीवन की शुरुआत सुदीप के साथ योगराज भट्ट की फ़िल्म रंगा एसएसएलसी में निभाई गई अपनी एक भूमिका के साथ किया। इसके बाद उन्होंने जोगी, श्री और ई राजीव गांधी अल्ला फ़िल्मों में काम किया। वे टेलीविजन में अन्य भूमिकाओं में भी नज़र आए।

विजय के जीवन का महत्वपूर्ण मोड़ उनके दोस्त सूरी की पहली निर्देशित फ़िल्म *दुनिया* से आया। इस फ़िल्म में विजय को एक दयालु, भोले-भाले ग्रामीण लड़के के रूप में दिखाया गया था जो अंडरवर्ल्ड के गुंडों के हाथों में पड़ जाता है। जहाँ वह वहीं उनके साथ काम करने लगता है। उनके अभिनय को आलोचकों से सकारात्मक समीक्षा मिली। इस फ़िल्म में निभाई गई अपनी भूमिका के लिए विजय ने राज्य और फ़िल्मफ़ेयर पुरस्कार जीता।

युग एक एक्शन-प्रधान फ़िल्म है जो *दुनिया* के समान है लेकिन यह बॉक्स-ऑफिस पर सफल नहीं रही। जब प्रकाश राय ने अचानक फिल्म छोड़ दी तब विजय ने *गेलेया* में वह भूमिका निभाई।

संदर्भ
------


1. ↑  "न्यूकमर्स रूल बॉक्स ऑफ़िस". Indiaglitz.com. मूल से 23 जनवरी 2015 को पुरालेखित. अभिगमन तिथि 27 मार्च 2016.
2. ↑  "दुनिया इज़ रिफ़्रेशिंग्ली ऑरिजिनल".
3. ↑  "दुनिया विजय इन गेलेया". मूल से 4 अप्रैल 2016 को पुरालेखित. अभिगमन तिथि 27 मार्च 2016.
जेफर्सन नगर का एक दृष्य
**जेफर्सन नगर** संयुक्त राज्य अमेरीका के, मिज़ूरि (Misouri) राज्य की राजधानी है, जो मिज़ूरि नदी के दक्षिणी किनारे पर 625 फुट की ऊँचाई पर, सेंट लुई शहर से 110 मील पश्चिम स्थित है। स्थिति : 38डिग्री 38' उo अक्षांश तथा 92o 15' पo देशान्तर। इसका नाम अमरीका के तृतीय राष्ट्रपति टामस जेफर्सन की स्मृति में रखा गया है। यहाँ तीन प्रमुख सड़कों, मिज़ुरि पैसिफिक रेल मार्ग तथा वायु यातायात की सुविधाएँ उपलब्ध हैं। प्रदेश का यह राजनीतिक केंद्र होने के साथ ही व्यापार एवं उद्योग का भी बड़ा केंद्र है। यहाँ की प्रमुख उद्योग जूते, पोशाक, फर्निचर, ईटें, पुस्तकें तथा प्लास्टिक निर्माण के हैं। यहाँ अन्न, आटा, घी, दूध तथा तेल संबंधी व्यवसाय भी होते हैं।

यहाँ का 'स्टेट कैपिटोल' संगमरमर निर्मित भव्य भवन है। यहाँ 'स्टेट ऑफिस बिल्डिंग', 'एक्ज़ेक्यूटिव मैंशन' 'स्टेट हाइ-वे कमीशन', 'मिज़ुरि सुप्रीम कोर्ट' तथा अन्य भव्य भवन हैं। 1886 ईo में नीग्रो जाति के लिये स्थापित यहाँ का लिंकन विश्वविद्यालय विख्यात है। यहाँ की 'ला लाइब्रेरी' में देश के कानून संबंधी ग्रंथों आदि का सर्वोत्तम संग्रह है। इसके साथ ही सार्वजनिक पुस्तकालय तथा 'कोल काउंटी हिस्टॉरिकल सोसाइटी' भी हैं।

जेफर्सन नामक अन्य छोटे छोटे शहर आईओवा, विसकॉनसन, टेक्सैस आदि प्रदेशों में काउंटी केंद्रों के रूप में हैं। इसी नाम की एक छोटी नदी मॉर्न्टना प्रदेश में तथा एक पहाड़ ओरेगॉन प्रदेश में हैं।

बाहरी कड़ियाँ
-------------

* City of Jefferson City
* Jefferson City Convention and Visitor's Bureau
* Old Munichburg
* Missouri River Regional Library - Public Library
सीलबन्दी हेतु प्रयुक्त गृहस्थ निर्वात यन्त्र और प्लास्टिक रोल के साथ सीलबन्द खाद्य।
**निर्वात संवेष्टन** संवेष्टन की एक विधि है जो सीलबन्दी से पहले संवेष्टन से वायु निकाल देती है। इस विधि में वस्त्वों को प्लास्टिक फिल्म संवेष्टन में रखना, भीतर से वायु निकालना और संवेष्टन को सील करना शामिल है।  कभी-कभी सामग्री को कसकर फिट करने हेतु श्रिंक फिल्म का उपयोग किया जाता है। निर्वात संवेष्टन का उद्देश्य प्रायः खाद्य पदार्थों के शेल्फ जीवन को बढ़ाने हेतु पात्र से ऑक्सीजन निकालना होता है और लचीले संवेष्टन रूपों के साथ, सामग्री और संवेष्टन की मात्रा को कम करना होता है। 

निर्वात संवेष्टन वायुमण्डलीय ऑक्सीजन को कम करती है, वायवीय जीव या कवक के विकास को सीमित करती है, और अस्थिर घटकों के वाष्पन को रोकती है। इसका उपयोग प्रायः शुष्क खाद्य पदार्थों को दीर्घकाल तक संग्रहित करने हेतु भी किया जाता है, जैसे खाद्यान्न, अखरोट, मांस, पनीर, मछली, क़ह्वा और आलू चिप्स। अधिक अल्पकालिक आधार पर, निर्वात संवेष्टन का प्रयोग ताजा खाद्य, जैसे सब्जियाँ, मांस और तरल पदार्थ के भण्डारण हेतु किया जा सकता है, क्योंकि यह जीवाणु के विकास को रोकता है।

निर्वात संवेष्टन से अखाद्य पदार्थों की मात्रा बहुत कम हो जाती है। उदाहरणार्थ, वस्त्र और बिस्तर को घरेलू निर्वात स्वच्छक या समर्पित निर्वात सीलर से खाली किए गए बैग में संग्रहित किया जा सकता है। इस तकनीक का प्रयोग यदा-कदा नगरपालिका ठोस अपशिष्ट को जमा करने हेतु किया जाता है, उदाहरणार्थ जहाँ एकत्रित प्रत्येक पूर्ण बैग हेतु शुल्क लिया जाता है।

नाजुक खाद्य पदार्थों हेतु, जिन्हें निर्वात संवेष्टन प्रक्रिया (जैसे आलू चिप्स) द्वारा कुचल दिया जा सकता है, एक विकल्प आन्तरिक गैस को नाइट्रोजन से बदलना है।

सन्दर्भ
-------

1. ↑  Perdue, R (2009), "Vacuum Packaging", प्रकाशित Yam, K L (संपा॰), *Encyclopedia of Packaging Technology*, Wiley (प्रकाशित 2010), आई॰ऍस॰बी॰ऍन॰ 978-0-470-08704-6
2. ↑  
Soroka, W. *Illustrated Glossary of Packaging Terminology* (Second संस्करण). Institute of Packaging Professionals.